nibzard/narodne-novine-full-text-markdown huggingface dataset:
### NN 77/2017 (4.8.2017.), Pravilnik o izmjeni Pravilnika o energetskom pregledu zgrade i energetskom certificiranju

Ministarstvo graditeljstva i prostornoga uređenja

1905

Na temelju članka 47. Zakona o gradnji (»Narodne novine«, broj 153/13, 20/17), ministar graditeljstva i prostornoga uređenja, donosi

PRAVILNIK

O IZMJENI PRAVILNIKA O ENERGETSKOM PREGLEDU ZGRADE I ENERGETSKOM CERTIFICIRANJU

Članak 1.

U članku 21. Pravilnika o izmjenama i dopunama Pravilnika o energetskom pregledu zgrade i energetskom certificiranju (»Narodne novine«, broj 133/15, 49/16, 17/17) riječi »1. rujna 2017.« zamjenjuju se riječima »30. rujna 2017.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 360-01/16-04/4

Urbroj: 531-04-2-17-21

Zagreb, 21. srpnja 2017.

Ministar
 Predrag Štromar, v. r.
### NN 78/2017 (9.8.2017.), Pravilnik o izmjeni Pravilnika o proglašavanju turističkih općina i gradova i o razvrstavanju naselja u turističke razrede

Ministarstvo turizma

1945

Na temelju članka 8. stavka 2. Zakona o članarinama o turističkim zajednicama (»Narodne novine«, br. 152/08, 88/10, 110/15 i 121/16), ministar donosi

PRAVILNIK

O IZMJENI PRAVILNIKA O PROGLAŠAVANJU TURISTIČKIH OPĆINA I GRADOVA I O RAZVRSTAVANJU NASELJA U TURISTIČKE RAZREDE

Članak 1.

U Pravilniku o proglašavanju turističkih općina i gradova i o razvrstavanju naselja u turističke razrede (»Narodne novine«, br. 122/09, 9/10 – isp., 61/10, 82/10, 36/11, 89/11, 146/11, 141/12, 144/12, 38/13, 153/3, 126/15, 15/16, 54/16, 113/16, 26/17, 61/17 i 72/17) u Tabeli 1, u točki XX. MEĐIMURSKA ŽUPANIJA, u popisu općina, u općini Sveti Martin na Muri, za naselje Toplice Sveti Martin na Muri razred B mijenja se u razred A.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-02/17-01/66

Urbroj: 529-05-17-1

Zagreb, 26. srpnja 2017.

Ministar
 Gari Cappelli, v. r.
### NN 78/2017 (9.8.2017.), Odluka o opozivu dužnosti izvanrednog i opunomoćenog veleposlanika Republike Hrvatske u Republici Finskoj, sa sjedištem u Helsinkiju

PREDSJEDNICA REPUBLIKE HRVATSKE

1916

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/17-02/12, urbroj: 5030115/1-17-08 od 21. srpnja 2017., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Krešimir Kopčić opoziva se dužnosti izvanrednog i opunomoćenog veleposlanika Republike Hrvatske u Republici Finskoj, sa sjedištem u Helsinkiju i dužnosti izvanrednog i opunomoćenog veleposlanika Republike Hrvatske u Republici Estoniji, sa sjedištem u Helsinkiju.

Ova Odluka stupa na snagu 31. kolovoza 2017. godine.

Klasa: 018-07/17-02/32

Urbroj: 71-06-01/1-17-2

Zagreb, 26. srpnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 78/2017 (9.8.2017.), Odluka o postavljanju izvanrednog i opunomoćenog veleposlanika Republike Hrvatske u Francuskoj Republici, sa sjedištem u Parizu

PREDSJEDNICA REPUBLIKE HRVATSKE

1917

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/17-01/03, urbroj: 5030115/1-17-08 od 21. srpnja 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Filip Vučak postavlja se za izvanrednog i opunomoćenog veleposlanika Republike Hrvatske u Francuskoj Republici, sa sjedištem u Parizu, i za stalnog predstavnika Republike Hrvatske pri Organizaciji Ujedinjenih naroda za prosvjetu, znanost i kulturu (UNESCO), sa sjedištem u Parizu.

Ova Odluka stupa na snagu 1. rujna 2017. godine.

Klasa: 018-07/17-02/33

Urbroj: 71-06-01/1-17-2

Zagreb, 26. srpnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 78/2017 (9.8.2017.), Odluka o postavljanju izvanrednog i opunomoćenog veleposlanika Republike Hrvatske u Republici Indiji, sa sjedištem u New Delhiju

PREDSJEDNICA REPUBLIKE HRVATSKE

1918

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Viade Republike Hrvatske klasa: T-018-07/17-01/17, urbroj: 5030115/1-17-08 od 21. srpnja 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Petar Ljubičić postavlja se za izvanrednog i opunomoćenog veleposlanika Republike Hrvatske u Republici Indiji, sa sjedištem u New Delhiju.

Ova Odluka stupa na snagu danom donošenja.

Klasa: 018-07/17-02/34

Urbroj: 71-06-01/1-17-2

Zagreb, 26. srpnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 78/2017 (9.8.2017.), Odluka o postavljanju izvanrednog i opunomoćenog veleposlanika Republike Hrvatskeu Slovačkoj Republici, sa sjedištem u Bratislavi

PREDSJEDNICA REPUBLIKE HRVATSKE

1919

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/17-01/10, urbroj: 5030115/1-17-08 od 21. srpnja 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. Aleksandar Heina postavlja se za izvanrednog i opunomoćenog veleposlanika Republike Hrvatske u Slovačkoj Republici, sa sjedištem u Bratislavi.

Ova Odluka stupa na snagu 1. rujna 2017. godine.

Klasa: 018-07/17-02/35

Urbroj: 71-06-01/1-17-2

Zagreb, 26. srpnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 78/2017 (9.8.2017.), Odluka o postavljanju izvanrednog i opunomoćenog veleposlanika Republike Hrvatske u Republici Srbiji, sa sjedištem u Beogradu

PREDSJEDNICA REPUBLIKE HRVATSKE

1920

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/17¬01/07, urbroj: 5030115/1-17-08 od 21. srpnja 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Gordan Bakota postavlja se za izvanrednog i opunomoćenog veleposlanika Republike Hrvatske u Republici Srbiji, sa sjedištem u Beogradu.

Ova Odluka stupa na snagu 1. rujna 2017. godine.

Klasa: 018-07/17-02/36

Urbroj: 71-06-01/1-17-2

Zagreb, 26. srpnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 78/2017 (9.8.2017.), Odluka o sufinanciranju nabave udžbenika i pripadajućih dopunskih nastavnih sredstava za školsku godinu 2017./2018.

VLADA REPUBLIKE HRVATSKE

1926

Na temelju članka 26. Zakona o udžbenicima za osnovnu i srednju školu (»Narodne novine«, br. 27/10 i 55/11), Vlada Republike Hrvatske je na sjednici održanoj 4. kolovoza 2017. godine donijela

ODLUKU

O SUFINANCIRANJU NABAVE UDŽBENIKA I PRIPADAJUĆIH DOPUNSKIH NASTAVNIH SREDSTAVA ZA ŠKOLSKU GODINU 2017./2018.

I.

Ovom se Odlukom utvrđuju mjerila na temelju kojih se ostvaruje pravo na sufinanciranje nabave udžbenika i pripadajućih dopunskih nastavnih sredstava za učenike osnovnih i srednjih škola u Republici Hrvatskoj za školsku godinu 2017./2018.

II.

Pravo na sufinanciranje nabave udžbenika i pripadajućih dopunskih nastavnih sredstava ostvaruju učenici osnovnih i srednjih škola u Republici Hrvatskoj (u daljnjem tekstu: učenici) koji su članovi kućanstva koje je korisnik zajamčene minimalne naknade sukladno propisu kojim se uređuje područje socijalne skrbi.

Pravo na sufinanciranje iz stavka 1. ove točke priznaje se u obliku novčane naknade u visini 50% od ukupnog iznosa cijene potrebnih udžbenika i pripadajućih dopunskih nastavnih sredstava za obvezne nastavne predmete za određeni razred s Konačne liste odabranih udžbenika i pripadajućih nastavnih sredstava za svaku pojedinu školu, a prema odabiru iz Kataloga obveznih udžbenika i pripadajućih dopunskih nastavnih sredstava koje je objavilo Ministarstvo znanosti i obrazovanja na svojim mrežnim stranicama.

Pravo iz stavka 1. ove točke ne ostvaruju učenici:

– koji ostvaruju pravo na besplatne udžbenike po drugoj osnovi

– koji ponavljaju razred.

III.

Sredstva za izvršenje ove Odluke osigurana su u Državnom proračunu Republike Hrvatske za 2017. godinu i projekcijama za 2018. i 2019. godinu, u okviru Razdjela 080 Ministarstvo znanosti i obrazovanja, Glave 08005, Programa 3701 Razvoj odgojno-obrazovnog sustava, na aktivnosti A578045 Sufinanciranje udžbenika za učenike osnovnih i srednjih škola.

IV.

Za provedbu ove Odluke zadužuje se Ministarstvo znanosti i obrazovanja.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/287

Urbroj: 50301-27/12-17-2

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Odluka o izmjeni Odluke o osnivanju Nacionalnog vijeća za digitalnu ekonomiju

VLADA REPUBLIKE HRVATSKE

1928

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 4. kolovoza 2017. godine donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA DIGITALNU EKONOMIJU

I.

U Odluci o osnivanju Nacionalnog vijeća za digitalnu ekonomiju (»Narodne novine«, broj 62/15), točka IV. stavak 1. mijenja se i glasi:

»Članove Vijeća čine:

– predstavnici središnjeg tijela državne uprave nadležnog za gospodarstvo, poduzetništvo i obrt,

– predstavnici Hrvatske udruge poslodavaca (HUP),

– predstavnik Hrvatske gospodarske komore (HGK),

– predstavnik Udruženja stranih ulagača u Republici Hrvatskoj (FIC),

– predstavnici Hrvatskih nezavisnih izvoznika softvera (CISEx),

– predstavnik Hrvatske udruge banaka (HUB),

– predstavnik Sveučilišta u Zagrebu,

– predstavnik Sveučilišta u Rijeci,

– predstavnik Sveučilišta u Osijeku,

– predstavnik Sveučilišta u Splitu.«.

Stavak 3. briše se.

Dosadašnji stavak 4. koji postaje stavak 3. mijenja se i glasi:

»Predsjedatelja Vijeća imenuje čelnik tijela državne uprave nadležan za gospodarstvo.«.

Dosadašnji stavak 5. postaje stavak 4.

Iza dosadašnjeg stavka 6. koji postaje stavak 5. dodaje se novi stavak 6. koji glasi:

»Na sjednice Vijeća će se pozvati i predstavnik Središnjeg državnog ureda za razvoj digitalnog društva, kao i predstavnici drugih relevantnih tijela u čijoj nadležnosti je predmetno područje.«.

II.

Zadužuje se Ministarstvo gospodarstva, poduzetništva i obrta da o donošenju predmetne Odluke izvijesti članove Vijeća.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-0317/-04/263

Urbroj: 50301-25/05-17-2

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Uredba o izmjenama Uredbe o osnivanju Državnog arhiva u Šibeniku

VLADA REPUBLIKE HRVATSKE

1925

Na temelju članka 39. stavka 2. i članka 49. stavka 1. Zakona o arhivskom gradivu i arhivima (»Narodne novine«, br. 105/97, 64/00, 65/09, 125/11 i 46/17) i članka 12. stavka 2. Zakona o ustanovama (»Narodne novine«, br. 76/93, 29/97 – ispravak, 47/99 – ispravak i 35/08), Vlada Republike Hrvatske je na sjednici održanoj 4. kolovoza 2017. godine donijela

UREDBU

O IZMJENAMA UREDBE O OSNIVANJU DRŽAVNOG ARHIVA U ŠIBENIKU

Članak 1.

U Uredbi o osnivanju Državnog arhiva u Šibeniku (»Narodne novine«, broj 7/07), u članku 2. stavku 3. brišu se zarez i riječi: »Velimira Škorpika 5«.

Članak 2.

U članku 6. riječi: »Velimira Škorpika 5« zamjenjuju se riječima: »Velimira Škorpika 6/A«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/59

Urbroj: 50301-27/20-17-2

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Odluka o katastarskoj izmjeri na području Općine Podgora za dio katastarske općine Igrane

Državna geodetska uprava

1950

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/07,124/10, 56/13) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE PODGORA ZA DIO KATASTARSKE OPĆINE IGRANE

I.

U svrhu izrade katastra nekretnina i obnove zemljišne knjige na području Općine Podgora za dio katastarske općine Igrane provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o. Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o. Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenja zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Podgora za dio katastarske općine Igrane dužni su do 31. kolovoza 2017. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Podgora za dio katastarske općine Igrane dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Split i tvrtka Cadcom d.o.o. Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/16-04/23

Urbroj: 541-04-01-01/1-17-17

Zagreb, 28. srpnja 2017.

Ravnatelj
 dr. sc. Damir Šantek, dipl. ing. geod., v. r.
### NN 78/2017 (9.8.2017.), Odluka o redu prvenstva korištenja voda iz tijela podzemnih voda s vodocrpilišta Utinja vrelo

Ministarstvo zaštite okoliša i energetike

1949

Na temelju članka 84. stavka 3. Zakona o vodama (»Narodne novine«, br. 153/09, 63/11, 130/11, 56/13 i 14/14), ministar zaštite okoliša i energetike, uz prethodno mišljenje Karlovačke županije, donosi

ODLUKU

O REDU PRVENSTVA KORIŠTENJA VODA IZ TIJELA PODZEMNIH VODA S VODOCRPILIŠTA UTINJA VRELO

Članak 1.

Utvrđuje se red prvenstva korištenja voda iz tijela podzemnih voda s vodocrpilišta Utinja vrelo kako slijedi:

1. javna vodoopskrba u količini od 50 l/sek

2. druge vrste korištenja voda iz članka 74. stavka 1. Zakona o vodama u količinama do najviše 10 l/sek uz uvjet da potrebe javne vodoopskrbe budu prioritetno i u cijelosti osigurane.

Članak 2.

Ova Odluka stupa na snagu danom donošenja, a objavit će se u »Narodnim novinama«.

Klasa: 325-01/16-01/355

Urbroj: 517-17-8

Zagreb, 18. srpnja 2017.

Ministar
 dr. sc. Tomislav Ćorić, v. r.
### NN 78/2017 (9.8.2017.), Rješenje o imenovanju pomoćnice ministrice regionalnoga razvoja i fondova Europske unije

VLADA REPUBLIKE HRVATSKE

1929

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine« br. 150/11, 12/13, 93/16 i 104/16), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU POMOĆNICE MINISTRICE REGIONALNOGA RAZVOJA I FONDOVA EUROPSKE UNIJE

Imenuje se TATJANA HUZAK pomoćnicom ministrice regionalnoga razvoja i fondova Europske unije.

Klasa: 080-02/17-01/374

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o razrješenju vršitelja dužnosti ravnatelja Hrvatskog zavoda za zapošljavanje

VLADA REPUBLIKE HRVATSKE

1930

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 94/16), članka 73. stavka 2. Zakona o posredovanju pri zapošljavanju i pravima za vrijeme nezaposlenosti (»Narodne novine« broj 16/17) i članka 26. stavka 3. Statuta Hrvatskog zavoda za zapošljavanje (»Narodne novine« br. 109/12, 12/14 i 40/17), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O RAZRJEŠENJU VRŠITELJA DUŽNOSTI RAVNATELJA HRVATSKOG ZAVODA ZA ZAPOŠLJAVANJE

Razrješuje se ANTE LONČAR dužnosti vršitelja dužnosti ravnatelja Hrvatskog zavoda za zapošljavanje.

Klasa: 080-02/17-02/179

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o imenovanju ravnatelja Hrvatskog zavoda za zapošljavanje

VLADA REPUBLIKE HRVATSKE

1931

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 94/16), članka 73. stavka 2. Zakona o posredovanju pri zapošljavanju i pravima za vrijeme nezaposlenosti (»Narodne novine« broj 16/17) i članka 26. stavka 3. Statuta Hrvatskoga zavoda za zapošljavanje (»Narodne novine« br. 109/12, 12/14 i 40/17), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU RAVNATELJA HRVATSKOG ZAVODA ZA ZAPOŠLJAVANJE

Imenuje se ANTE LONČAR ravnateljem Hrvatskog zavoda za zapošljavanje.

Klasa: 080-02/17-01/246

Urbroj: 5030115/1-17-03

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o razrješenju predsjednice Upravnog vijeća Agencije za prostore ugrožene eksplozivnom atmosferom

VLADA REPUBLIKE HRVATSKE

1932

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) i članka 6. stavka 3. Uredbe o osnivanju Agencije za prostore ugrožene eksplozivnom atmosferom (»Narodne novine« br. 60/02, 98/06, 91/11, 51/12 i 55/14), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O RAZRJEŠENJU PREDSJEDNICE UPRAVNOG VIJEĆA AGENCIJE ZA PROSTORE UGROŽENE EKSPLOZIVNOM ATMOSFEROM

Razrješuje se LIDIJA PELIVAN STIPETIĆ dužnosti predsjednice Upravnog vijeća Agencije za prostore ugrožene eksplozivnom atmosferom, na koju je imenovana kao predstavnica Ministarstva unutarnjih poslova.

Klasa: 080-02/17-02/242

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o imenovanju predsjednika Upravnog vijeća Agencije za prostore ugrožene eksplozivnom atmosferom

VLADA REPUBLIKE HRVATSKE

1933

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) i članka 6. stavka 3. Uredbe o osnivanju Agencije za prostore ugrožene eksplozivnom atmosferom (»Narodne novine« br. 60/02, 98/06, 91/11, 51/12 i 55/14), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU PREDSJEDNIKA UPRAVNOG VIJEĆA AGENCIJE ZA PROSTORE UGROŽENE EKSPLOZIVNOM ATMOSFEROM

Imenuje se ŽARKO KATIĆ predsjednikom Upravnog vijeća Agencije za prostore ugrožene eksplozivnom atmosferom, kao predstavnik Ministarstva unutarnjih poslova.

Klasa: 080-02/17-01/376

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o razrješenju člana Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

1934

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) i članka 9. stavka 3. Zakona o Fondu za zaštitu okoliša i energetsku učinkovitost (»Narodne novine« br. 107/03 i 44/12), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O RAZRJEŠENJU ČLANA UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Razrješuje se DARIO MATANOVIĆ dužnosti člana Upravnog odbora Fonda za zaštitu okoliša i energetsku učinkovitost, na koju je imenovan kao predstavnik ministarstva nadležnog za poslova zaštite okoliša.

Klasa: 080-02/17-02/249

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o imenovanju članice Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

1935

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) i članka 9. stavaka 3. i 4. Zakona o Fondu za zaštitu okoliša i energetsku učinkovitost (»Narodne novine« br. 107/03 i 44/12), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU ČLANICE UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Imenuje se ANJA BAGARIĆ članicom Upravnog odbora Fonda za zaštitu okoliša i energetsku učinkovitost, kao predstavnica ministarstva nadležnog za poslova zaštite okoliša.

Klasa: 080-02/17-01/386

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o razrješenju člana Nadzornog odbora Hrvatske banke za obnovu i razvita

VLADA REPUBLIKE HRVATSKE

1936

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) i članka 17. stavka 2. Zakona o Hrvatskoj banci za obnovu i razvitak (»Narodne novine« br. 138/06 i 25/13), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O RAZRJEŠENJU ČLANA NADZORNOG ODBORA HRVATSKE BANKE ZA OBNOVU I RAZVITAK

Razrješuje se LOVRO KUŠČEVIĆ dužnosti člana Nadzornog odbora Hrvatske banke za obnovu i razvitak.

Klasa: 080-02/17-02/248

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o imenovanju člana Nadzornog odbora Hrvatske banke za obnovu i razvitak

VLADA REPUBLIKE HRVATSKE

1937

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) i članka 17. stavka 2. Zakona o Hrvatskoj banci za obnovu i razvitak (»Narodne novine« br. 138/06 i 25/13), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU ČLANA NADZORNOG ODBORA HRVATSKE BANKE ZA OBNOVU I RAZVITAK

Imenuje se PREDRAG ŠTROMAR članom Nadzornog odbora Hrvatske banke za obnovu i razvitak.

Klasa: 080-02/17-01/384

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o imenovanju člana Vijeća za sustav unutarnjih kontrola u javnom sektoru

VLADA REPUBLIKE HRVATSKE

1938

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) i članka 40. stavka 2. Zakona o sustavu unutarnjih kontrola u javnom sektoru (»Narodne novine« broj 78/15), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU ČLANA VIJEĆA ZA SUSTAV UNUTARNJIH KONTROLA U JAVNOM SEKTORU

Imenuje se LOVRO KUŠČEVIĆ članom Vijeća za sustav unutarnjih kontrola u javnom sektoru.

Klasa: 080-02/17-01/383

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o razrješenju supredsjedateljice Mješovite komisije Republike Hrvatske i Katoličke crkve za rješavanje pravnih pitanja

VLADA REPUBLIKE HRVATSKE

1939

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16), a u vezi sa člankom 18. stavkom 2. Ugovora između Svete Stolice i Republike Hrvatske o pravnim pitanjima (»Narodne novine – Međunarodni ugovori« broj 3/97), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O RAZRJEŠENJU SUPREDSJEDATELJICE MJEŠOVITE KOMISIJE REPUBLIKE HRVATSKE I KATOLIČKE CRKVE ZA RJEŠAVANJE PRAVNIH PITANJA

Razrješuje se SANJA MIŠEVIĆ dužnosti supredsjedateljice Mješovite komisije Republike Hrvatske i Katoličke crkve za rješavanje pravnih pitanja.

Klasa: 080-02/17-02/243

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o imenovanju supredsjedatelja Mješovite komisije Republike Hrvatske i Katoličke crkve za rješavanje pravnih pitanja

VLADA REPUBLIKE HRVATSKE

1940

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) a u vezi sa člankom 18. stavkom 2. Ugovora između Svete Stolice i Republike Hrvatske o pravnim pitanjima (»Narodne novine – Međunarodni ugovori« broj 3/97), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU SUPREDSJEDATELJA MJEŠOVITE KOMISIJE REPUBLIKE HRVATSKE I KATOLIČKE CRKVE ZA RJEŠAVANJE PRAVNIH PITANJA

Imenuje se mr. sc. JOSIP SALAPIĆ supredsjedateljem Mješovite komisije Republike Hrvatske i Katoličke crkve za rješavanje pravnih pitanja.

Klasa: 080-02/17-01/378

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o razrješenju supredsjedateljice Mješovite komisije Republike Hrvatske i Katoličke biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

VLADA REPUBLIKE HRVATSKE

1941

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16), a u vezi sa člankom 3. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori« broj 18/98), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O RAZRJEŠENJU SUPREDSJEDATELJICE MJEŠOVITOG POVJERENSTVA VLADE REPUBLIKE HRVATSKE I HRVATSKE BISKUPSKE KONFERENCIJE ZA IZRADU POPISA IMOVINE ODUZETE KATOLIČKOJ CRKVI ZA VRIJEME JUGOSLAVENSKE KOMUNISTIČKE VLADAVINE I ZA IZRADU PRIJEDLOGA RJEŠAVANJA PROBLEMA TE KOORDINACIJU AKTIVNOSTI TIJELA DRŽAVNE UPRAVE U POSLOVIMA POVRATA IMOVINE

Razrješuje se SANJA MIŠEVIĆ dužnosti supredsjedateljice Mješovitog povjerenstva Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine.

Klasa: 080-02/17-02/244

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o imenovanju supredsjedatelja Mješovite komisije Republike Hrvatske i Katoličke biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

VLADA REPUBLIKE HRVATSKE

1942

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16), a u vezi sa člankom 3. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori« broj 18/98), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU SUPREDSJEDATELJA MJEŠOVITOG POVJERENSTVA VLADE REPUBLIKE HRVATSKE I HRVATSKE BISKUPSKE KONFERENCIJE ZA IZRADU POPISA IMOVINE ODUZETE KATOLIČKOJ CRKVI ZA VRIJEME JUGOSLAVENSKE KOMUNISTIČKE VLADAVINE I ZA IZRADU PRIJEDLOGA RJEŠAVANJA PROBLEMA TE KOORDINACIJU AKTIVNOSTI TIJELA DRŽAVNE UPRAVE U POSLOVIMA POVRATA IMOVINE

Imenuje se mr. sc. JOSIP SALAPIĆ supredsjedateljem Mješovitog povjerenstva Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine.

Klasa: 080-02/17-01/379

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o razrješenju supredsjedatelja Mješovitog povjerenstva Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica

VLADA REPUBLIKE HRVATSKE

1943

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16), a u vezi sa Zakonom o pravnom položaju vjerskih zajednica (»Narodne novine« br. 83/02 i 73/13) i Ugovorima između Vlade Republike Hrvatske i crkava, odnosno vjerskih zajednica, o pitanjima od zajedničkog interesa (»Narodne novine« br. 196/03, 141/04, 4/12, 86/14 i 112/14), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O RAZRJEŠENJU SUPREDSJEDATELJA MJEŠOVITOG POVJERENSTVA VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA, ZA PROVEDBU ODREDABA ZAKONA O PRAVNOM POLOŽAJU VJERSKIH ZAJEDNICA I ODREDABA UGOVORA O PITANJIMA OD ZAJEDNIČKOG INTERESA SKLOPLJENIH IZMEĐU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA

Razrješuje se doc. dr. sc. MIHOVIL ŠKARICA dužnosti supredsjedatelja Mješovitog povjerenstva Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica.

Klasa: 080-02/17-02/245

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 78/2017 (9.8.2017.), Rješenje o imenovanju supredsjedatelja Mješovitog povjerenstva Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica

VLADA REPUBLIKE HRVATSKE

1944

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11, 119/14 i 93/16) a u vezi sa Zakonom o pravnom položaju vjerskih zajednica (»Narodne novine« br. 83/02 i 73/13) i Ugovorima između Vlade Republike Hrvatske i crkava, odnosno vjerskih zajednica, o pitanjima od zajedničkog interesa (»Narodne novine« br. 196/03, 141/04, 4/12, 86/14 i 112/14), Vlada Republike Hrvatske je na sjednici održanoj 4. kolovoza 2017. godine donijela

RJEŠENJE

O IMENOVANJU SUPREDSJEDATELJA MJEŠOVITOG POVJERENSTVA VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA, ZA PROVEDBU ODREDABA ZAKONA O PRAVNOM POLOŽAJU VJERSKIH ZAJEDNICA I ODREDABA UGOVORA O PITANJIMA OD ZAJEDNIČKOG INTERESA SKLOPLJENIH IZMEĐU VLADE REPUBLIKE HRVATSKE I CRKAVA, ODNOSNO VJERSKIH ZAJEDNICA

Imenuje se DARKO NEKIĆ supredsjedateljem Mješovitog povjerenstva Vlade Republike Hrvatske i crkava, odnosno vjerskih zajednica, za provedbu odredaba Zakona o pravnom položaju vjerskih zajednica i odredaba Ugovora o pitanjima od zajedničkog interesa sklopljenih između Vlade Republike Hrvatske i crkava, odnosno vjerskih zajednica.

Klasa: 080-02/17-01/380

Urbroj: 5030115/1-17-02

Zagreb, 4. kolovoza 2017.

Predsjednik
 mr. sc. Andrej Plenković, v. r.
### NN 79/2017 (11.8.2017.), Ispravak Odluke o porezima Općine Semeljci

OPĆINA SEMELJCI

1974

Nakon uspoređivanja s izvornim oblikom utvrđena je pogreška u Odluci o porezima Općine Semeljci (klasa: 410-01/17-01/01, urbroj: 2121/07-01/17-1 od 28. lipnja 2017.) objavljenoj u »Narodnim novinama«, br. 65/17 te u »Službenom glasniku« Općine Semeljci br. 10/17. te se daje

ISPRAVAK

ODLUKE O POREZIMA OPĆINE SEMELJCI

U Odluci o porezima Općine Semeljci objavljenoj u »Narodnim novinama«, br. 65/17 te u »Službenom glasniku« Općine Semeljci br. 10/17., u članku 21. umjesto riječi : » Odredbe članka 11. – 13.« trebaju stajati riječi: »Odrede članka 8. – 10.«, tako da članak 21. glasi:

»Odredbe članka 8. – 10. ove Odluke prestaju važiti od 1. siječnja 2018. godine.«

Klasa: 410-01/17-01/01

Urbroj: 2121/07-01/17-3

Semeljci, 1. kolovoza 2017.

Predsjednik Općinskog vijeća
 Ivan Miladinović, dipl. ing., v. r.
### NN 79/2017 (11.8.2017.), Indeks proizvođačkih cijena industrijskih proizvoda na domaćem tržištu u srpnju 2017.

Državni zavod za statistiku

1968

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SRPNJU 2017.

Indeks proizvođačkih cijena industrijskih proizvoda na domaćem tržištu u srpnju 2017. u odnosu na lipanj 2017. iznosi 100,1.

Klasa: 954-02/17-01/06
 Urbroj: 555-06-03-03-17-16
 Zagreb, 10. kolovoza 2017.

Ravnatelj
 Marko Krištof, v. r.
### NN 79/2017 (11.8.2017.), Pravilnik o izmjeni Pravilnika o mjestima ulaska za pošiljke bilja, biljnih proizvoda i drugih nadziranih predmeta koji podliježu fitosanitarnom pregledu pri unošenju iz trećih zemalja

MINISTARSTVO POLJOPRIVREDE

1962

Na temelju članka 40. stavka 4. Zakona o biljnom zdravstvu (»Narodne novine« br. 75/05, 25/09 i 55/11), ministar poljoprivrede donosi

PRAVILNIK

O IZMJENI PRAVILNIKA O MJESTIMA ULASKA ZA POŠILJKE BILJA, BILJNIH PROIZVODA I DRUGIH NADZIRANIH PREDMETA KOJI PODLIJEŽU FITOSANITARNOM PREGLEDU PRI UNOŠENJU IZ TREĆIH ZEMALJA

Članak 1.

U Pravilniku o mjestima ulaska za pošiljke bilja, biljnih proizvoda i drugih nadziranih predmeta koji podliježu fitosanitarnom pregledu pri unošenju iz trećih zemalja (»Narodne novine« br. 90/13, 140/13 i 64/17) članak 2.b mijenja se i glasi:

»Kao mjesto ulaska za pošiljke plodova agruma rodova Citrus L., Fortunella Swingle i Poncirus Raf. i njihovih križanaca, isključujući plodove vrsta Citrus aurantium L. i Citrus latifolia Tanaka, koji su namijenjeni isključivo za industrijsku preradu u sok, a potječu iz Argentine, Brazila, Južnoafričke Republike ili Urugvaja, određuje se pomorski granični prijelaz Rijeka.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/16-01/38
 Urbroj: 525-09/0022-17-10
 Zagreb, 21. srpnja 2017.

Ministar poljoprivrede
 Tomislav Tolušić, v. r.
### NN 79/2017 (11.8.2017.), Odluka o izmjeni Odluke Agencije za elektroničke medije klasa: 612-12/17-02/0001, urbroj: 567-06-17-10 od 7. kolovoza 2017.

Agencija za elektroničke medije

1971

Vijeće za elektroničke medije, u sastavu Damir Hajduk, predsjednik Vijeća, Robert Tomljenović, zamjenik predsjednika Vijeća te Vanja Gavran, Suzana Kunac, Anita Malenica, Davor Marić i Gordana Simonović, članovi Vijeća, na temelju odredbe članka 73. stavka 7. i 8. Zakona o elektroničkim medijima (»Narodne novine«, broj 153/09, 84/11, 94/13 i 136/13), nakon provedenog postupka nadmetanja sukladno Obavijesti o namjeri davanja koncesija za obavljanje djelatnosti pružanja medijskih usluga radija br. 01/17, klasa: UP/I-612-12/17-02/0001, urbroj: 567-06/04-17-01, »Narodne novine« broj 14/17 i utvrđivanja uvjeta za davanje koncesije, na 26-17 sjednici održanoj 27. srpnja 2017., donijelo je

ODLUKU

O IZMJENI ODLUKE

I. Točka VI. Odluke o izboru najpovoljnijeg ponuditelja, klasa: 612-12/17-02/0001, urbroj: 567-02/01-17-06 od 26. travnja 2017. mijenja se i glasi:

Rok za obavljanje tehničkog pregleda i sklapanje Ugovora o koncesiji je 2. listopada 2017. Ako odabrani ponuditelj u tom roku ne sklopi ugovor o koncesiji, Vijeće će poništiti odluku o davanju koncesije, a odabrani ponuditelj nema pravo na naknadu štete. Ostvarivanje koncesije, odnosno pravo obavljanja djelatnosti radija na temelju provedenog postupka nadmetanja odabrani ponuditelj stječe na temelju ove Odluke i sklopljenog ugovora o koncesiji.

II. Ostali dijelovi Odluke ostaju nepromijenjeni.

III. Odluka će se objaviti u »Narodnim novinama«.

Obrazloženje

Vijeće za elektroničke medije na 16-17 sjednici održanoj 26. travnja 2017., donijelo je Odluku o izboru najpovoljnijeg ponuditelja temeljem Obavijesti o namjeri davanja koncesija za obavljanje djelatnosti pružanja medijskih usluga radija br. 01/17 za područje otoka Paga (L-PG); 94,8 Mhz, 92,4 MHz i 90,6 MHz, objavljene na temelju Odluke Vijeća za elektroničke medije od 9. veljače 2017.

Kao najpovoljniji ponuditelj, ujedno i jedini ponuditelj, odabrano je trgovačko društvo Radio Pag d.o.o., Golija 21, Pag, OIB: 33083462434.

Dana 3. srpnja 2017. zaprimljena je molba trgovačkog društva Radio Pag d.o.o. za produljenjem roka za obavljanje tehničkog pregleda, ujedno i za potpisivanje Ugovora o koncesiji.

Vijeće je razmotrilo navedenu zamolbu te utvrdilo kako se istoj može udovoljiti budući da produljenje roka nije u suprotnosti s pozitivnim zakonskim odredbama ni sa javnim interesom.

Slijedom navedenog odlučeno je kao u izreci ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/17-02/0001

Urbroj: 567-06-17-10

Zagreb, 7. kolovoza 2017.

Vijeće za elektroničke medije
 Predsjednik
 Vijeća za elektroničke medije
 Damir Hajduk, v. r.
### NN 80/2017 (16.8.2017.), Odluka o redu prvenstva korištenja voda iz izvorišta Gradole

MINISTARSTVO ZAŠTITE OKOLIŠA I ENERGETIKE

1976

Na temelju članka 84. stavka 3. Zakona o vodama (»Narodne novine«, br. 153/09, 63/11, 130/11, 56/13 i 14/14), ministar zaštite okoliša i energetike, uz prethodno mišljenje Istarske županije, donosi

ODLUKU

O REDU PRVENSTVA KORIŠTENJA VODA IZ IZVORIŠTA GRADOLE

Članak 1.

Utvrđuje se red prvenstva korištenja voda iz izvorišta Gradole kako slijedi:

1. zahvaćanje voda u količini od 1.100 l/s za javnu vodoopskrbu

2. zahvaćanje voda za punjenje akumulacija Mateši i Petrovija u količini do najviše 3.000.000 m³, u periodu od 1. listopada tekuće godine do 1. svibnja iduće godine, odnosno u količini od 100 l/s za svaku pojedinu akumulaciju, za potrebe javnog navodnjavanja poljoprivrednih površina, uz uvjet da potrebe javne vodoopskrbe budu prioritetno i u cijelosti osigurane.

Članak 2.

Pravo korištenja voda iz članka 1. točke 2. ove Odluke ostvaruje Istarska županija putem sustava javnog navodnjavanja Červar Porat – Bašarinka za akumulaciju Mateši i sustava javnog navodnjavanja Petrovija za akumulaciju Petrovija korištenjem voda iz sustava javne vodoopskrbe kojim upravlja javni isporučitelj vodnih usluga Istarski vodovod d.o.o., Buzet.

Članak 3.

Ova Odluka stupa na snagu danom donošenja, a objavit će se u »Narodnim novinama«.

Klasa: 325-01/17-01/284
 Urbroj: 517-17-2
 Zagreb, 21. lipnja 2017.

Ministar
 dr. sc. Tomislav Ćorić, v. r.
### NN 80/2017 (16.8.2017.), Odluka o redu prvenstva korištenja voda iz bunara Jadreški

Ministarstvo zaštite okoliša i energetike

1975

Na temelju članka 84. stavka 3. Zakona o vodama (»Narodne novine«, br. 153/09, 63/11, 130/11, 56/13 i 14/14), ministar zaštite okoliša i energetike, uz prethodno mišljenje Istarske županije donosi

ODLUKU

O REDU PRVENSTVA KORIŠTENJA VODA IZ BUNARA JADREŠKI

Članak 1.

Utvrđuje se red prvenstva korištenja voda iz bunara Jadreški kako slijedi:

1. zahvaćanje voda u količini od 1.100.000 m³/godišnje, odnosno u količini od 39 l/s za javnu vodoopskrbu

2. zahvaćanje voda za punjenje akumulacije Bakranjuša u količini do najviše 500.000 m³ u periodu od 1. listopada tekuće godine do 1. svibnja iduće godine, odnosno u količini od 39 l/s za potrebe javnog navodnjavanja poljoprivrednih površina, uz uvjet da potrebe javne vodoopskrbe budu prioritetno i u cijelosti osigurane.

Članak 2.

Pravo korištenja voda iz članka 1. točke 2. ove Odluke ostvaruje Istarska županija putem sustava javnog navodnjavanja Valtura korištenjem voda iz sustava javne vodoopskrbe kojim upravlja javni isporučitelj vodnih usluga Vodovod Pula d.o.o., Pula.

Članak 3.

Ova Odluka stupa na snagu danom donošenja, a objavit će se u »Narodnim novinama«.

Klasa: 325-01/17-01/283
 Urbroj: 517-17-2
 Zagreb, 21. lipnja 2017.

Ministar
 dr. sc. Tomislav Ćorić, v. r.
### NN 81/2017 (18.8.2017.), Godišnji izvještaj o primjeni fiskalnih pravila

HRVATSKI SABOR

1987

Na temelju članka 9. stavka 1. Zakona o fiskalnoj odgovornosti (»Narodne novine«, br. 139/10. i 19/14. Hrvatski sabor na sjednici 14. srpnja 2017. donio je

GODIŠNJI IZVJEŠTAJ

O PRIMJENI FISKALNIH PRAVILA

Izmjenama i dopunama Zakona o fiskalnoj odgovornosti[1](»Narodne novine«, broj 19/2014), koji je stupio na snagu 8. veljače 2014. godine, vrijedi privremeno fiskalno pravilo, prema kojem međugodišnja stopa rasta rashoda općeg proračuna ne smije biti veća od međugodišnje stope rasta projiciranog, odnosno procijenjenog bruto domaćeg proizvoda u tekućim cijenama. Pritom rashodi općeg proračuna ne uključuju rashode za kamate, rashode za provođenje programa EU bez nacionalnog sufinanciranja i godišnje promjene rashoda uslijed promjena u institucionalnom obuhvatu općeg proračuna.

Primjena fiskalnog pravila računa se na temelju ostvarenja rashoda proračuna opće države s jedne strane te očekivanog kretanja bruto domaćeg proizvoda u trenutku izrade proračuna, s druge strane. U izračunima se koriste iznosi rashoda općeg proračuna vezani uz aktualno Izvješće o proračunskom manjku i razini duga opće države koje je pripremio i objavio Državni zavod za statistiku u travnju 2017. godine, sukladno ESA 2010 metodologiji. Statistički obuhvat uključuje veći broj institucija nego što su uključene u proračunski obuhvat.

Kao što je vidljivo iz navedenih izračuna fiskalno pravilo za 2016. godinu je zadovoljeno. Rashodi općeg proračuna za izračun fiskalnog pravila povećani su za 2%, dok je procijenjeni bruto domaći proizvod u tekućim cijenama, koji je bio korišten prilikom posljednjih izmjena i dopuna državnog proračuna za 2016. godinu, bilježio međugodišnje povećanje od 2,7%. Ukoliko uspoređujemo rashode općeg proračuna za izračun fiskalnog pravila s ostvarenim bruto domaćim proizvodom u 2016., vidimo da je fiskalno pravilo također ispunjeno jer su rashodi općeg proračuna povećani za 2%, a međugodišnji rast ostvarenog nominalnog BDP-a iznosio je 2,8%.

Tablica: Prikaz zadovoljenja fiskalnog pravila za 2016. godinu

![](/files/_web/sluzbeni-dio/2017/129854/images/175708.jpg)

Izvor: MFIN

Klasa: 400-06/17-01/02

Zagreb, 14. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 82/2017 (23.8.2017.), Pravilnik o izmjenama i dopunama Pravilnika o obliku i sadržaju zadužnice

MINISTARSTVO PRAVOSUĐA

1989

Na temelju članka 45. Zakona o izmjenama i dopunama Ovršnog zakona (»Narodne novine«, broj 73/17.) ministar pravosuđa donosi

PRAVILNIK

O IZMJENAMA I DOPUNAMA PRAVILNIKA O OBLIKU I SADRŽAJU ZADUŽNICE

Članak 1.

U Pravilniku o obliku i sadržaju zadužnice (»Narodne novine«, broj 115/12.) u članku 4. stavku 1. točki 4. podtočki 1. riječ: »pravomoćnoga« briše se, a iza riječi: »ovrhovoditelja«, dodaju se riječi: »po proteku roka od 60 dana od dana kada je dostavljena Agenciji, ako Agencija u tom roku ne zaprimi drukčiju odluku suda«.

U podtočki 3. iza riječi: »vjerovnik« dodaje se riječ: »u izvorniku«, a riječ: »pravomoćnoga« briše se.

U podtočki 6. riječi: »s kojega je računa naplaćen koji« brišu se, a iza riječi: »glavnice« dodaju se riječi: »koji je naplaćen«.

Članak 2.

U članku 6. stavku 1. riječi: »računu (ili računima) s kojeg je djelomično ili u cijelosti isplaćen iznos« zamjenjuju se riječima: »naplaćenim iznosima«.

Članak 3.

Ovaj Pravilnik objavit će se u »Narodnim novinama«, a stupa na snagu 1. rujna 2017.

Obrazac zahtjeva u privitku ovoga Pravilnika zamjenjuje obrazac zahtjeva u privitku Pravilnika o obliku i sadržaju zadužnice (»Narodne novine«, broj 115/12.).

Klasa: 011-01/17-01/54
 Urbroj: 514-04-01-02-01-17-01
 Zagreb, 21. kolovoza 2017.

Ministar
 Dražen Bošnjaković, v. r.

![](/files/_web/sluzbeni-dio/2017/129856/images/25298.jpg)

![](/files/_web/sluzbeni-dio/2017/129856/images/25289.jpg)

![](/files/_web/sluzbeni-dio/2017/129856/images/25281.jpg)

![](/files/_web/sluzbeni-dio/2017/129856/images/25272.jpg)
### NN 82/2017 (23.8.2017.), Pravilnik o izmjenama Pravilnika o registru zadužnica i bjanko zadužnica

MINISTARSTVO PRAVOSUĐA

1991

Na temelju članka 45. Zakona o izmjenama i dopunama Ovršnog zakona (»Narodne novine«, broj 73/17.) ministar pravosuđa donosi

PRAVILNIK

O IZMJENAMA PRAVILNIKA O REGISTRU ZADUŽNICA I BJANKO ZADUŽNICA

Članak 1.

U Pravilniku o registru zadužnica i bjanko zadužnica (»Narodne novine«, broj 115/12. i 125/14.) u članku 2. stavak 5. briše se.

Dosadašnji stavak 6. postaje stavak 5.

Članak 2.

Ovaj Pravilnik objavit će se u »Narodnim novinama«, a stupa na snagu 1. rujna 2017.

Klasa: 011-01/17-01/56
 Urbroj: 514-04-01-02-01-17-01
 Zagreb, 21. kolovoza 2017.

Ministar
 Dražen Bošnjaković, v. r.